Ciolacu: "Săptămâna viitoare România va avea un guvern". Cîțu: ""Deocamdată avem două partide care vor să fie primele în rotativă".
Marcel Ciolacu a declarat miercuri seara că săptămâna viitoare România va avea un Guvern. Florin Cîțu a declarat miercuri seară că PNL nu a luat o decizie în ceea ce privește numele viitorului premier. Conducerile PSD şi PNL au decis ca premierul să fie desemnat în sistem rotativ.
 20:10. Preşedintele PNL, Florin Cîţu, susţine că partidul nu a luat încă o decizie în ceea ce priveşte numele viitorului premier. Orice membru al PNL poate să fie premier, iar în cazul unei rotaţii liberalii vor fi primii în fruntea Guvernului, precizează Cîţu.Declaraţiile au fost făcute miercuri seara la finalul unei şedinţe la care au participat liderii PNL."Nu facem liste cu oameni, orice membru al PNL poate să fie (n.r.-premier)… Şi cum facem, întrebăm la PSD cine sunt buni?, s-a întrebat Florin Cîţu în faţa ziariştilor.Florin Cîţu a mai spus că liberalii sunt de acord cu sistemul prin rotaţie, condiţia fiind ca PNL să primească prima dată funcţia de premier."Deocamdată avem două partide care vor să fie primele în rotativă… Spre deosebire de PSD, PNL nu pune condiţii", a adăugat Cîţu.Preşedintele PNL mai spune că nu este o ruptură în partid din cauza negocierilor cu PSD."Nu este o ruptură în PNL… S-au făcut paşi foarte importanţi în programul de guvernare.. Trebuie să găsim o soluţie, să mergem cu o singură propunere la Palatul Cotroceni", a precizat Florin Cîţu.PSD a anunţat că propunerea de premier a social-democraţilor este Marcel Ciolacu. Discuţiile dintre PNL, PSD şi UDMR vor fi reluate joi.  19.10. Preşedintele PSD, Marcel Ciolacu, a anunţat că săptămâna viitoare România va avea un Guvern. Liderul social-democrat nu a spus dacă premierul va fi de la PNL sau de la PSD.Declaraţia a fost făcută miercuri seara, în faţa sediului PSD."Săptămâna viitoare România va avea un guvern, este o obligaţie", a spus Marcel Ciolacu.Preşedintele PSD a mai spus că şi ceilalţi lideri ai viitoarei alianţe de guvernare sunt de acord cu termenul anunţat."Toţi preşedinţii care reprezintă această coaliţie sunt de acord", a precizat Ciolacu.Reprezentanţii PSD, PNL şi UDMR vor avea joi noi întâlniri pentru a stabili ce nume de premier va fi propus preşedintelui Klaus Iohannis.ȘTIREA INIȚIALĂ. Negocierile politice pentru formarea coaliţiei PSD-PNL-UDMR de miercuri au fost amânate, declară pentru MEDIAFAX surse politice. "Am înţeles că urmează să se întâlnească doar echipele tehnice", potrivit surselor citate. Liderii PSD şi PNL afirmă că prima desemnare a premierului le aparţine."Am înţeles că rămâne ca azi (miercuri-n.r.) să se întâlnească doar echipele tehnice, iar întâlnirea pe partea politică să nu mai aibă loc", au declarat petru MEDIAFAX surse politice."Astăzi (miercuri – n.r.) la ora 16 eu sper, cum ştiţi, că e o nouă întâlnire, şi nu doar eu sper, cred că deja ar fi cazul să ne apropiem de final, să închidem negocierile legate de programul de guvernare, să discutăm inclusiv acordul politic şi să îl închidem, urmând să trecem la etapa cealaltă, de negociere politică între cele trei formaţiuni parlamentare plus grupul minorităţilor", spunea în cursul zile prim-vicepreşedintele PSD Sorin Grindeanu.Vreau să deblocăm situaţia, vreau să avem un Guvern cât mai repede, afirma liderul PNL, Florin Cîţu: "Trebuie să ne întâlnim astăzi (miercuri – n.r.) şi să vedem care este situaţia de compromis".Conducerile PSD şi PNL au decis ca premierul să fie desemnat în sistem rotativ, însă fiecare vrea ca prima desemnare să îi aparţină.